Ons bly stil! | Die Pienk Zuit
Ons bly stil!
Ek weet ek is bietjie agter die tyd en het ons eindlik klaar gesels oor die KKNK. Maar hierdie was tog te kostelik! Nou al vir 'n klompie jare probeer elkeen op die KKNK 'n geldjie maak met hulle weergawe van "kuns" en so het dit ook pos gevat onder die "locals" van Oudtshoorn. Op elke hoek en draai kry jy iemand met 'n blokfluit (die spesifieke ou was nogal nie sleg nie) tot 'n blikkitaar. Onder die kinders is dit baie gewild om so groepie van 3 tot 5 te maak en dan liedjies te sing of daai ding te doen waar jy doodstil staan tot iemand geld ingooi. Die gehalte van die sang is dan nie iets om oor huis toe te skryf nie en ek dink nie daar is voor die tyd oudisies gehou nie. Ons dog toe die 2 verdien 'n paar sente met hulle baie baie oorspronklike poster… (dit sê " Ons bly stil")
tot ons 10 meter verder stap en nog 'n paar kinders sien met dieselfde poster, en tien meter verder…!
4 Responses to "Ons bly stil!"
April 13, 2007 at 13:29
Die straatkinders was ook omtrent die enigste nieblankes wat ek op die fees gesien het. Om die waarheid te sê het ek meer bloubul truie as nieblankes gesien. Ek wil nie soos 'n (pienk) liberaal klink nie (want ek is baie ver daarvan af), maar ek dink 'n fees waar al SA se mense lekker kuier en mekaar se kuns kan leer waardeer sal selfs nog lekkerder wees. Hulle kan dit nog steeds op Oudtshoorn hou, dan noem hulle dit die Klein Karoo NASIONALE Kunstefees. O wag…
April 13, 2007 at 19:39
bahahaha ek het hulle ook gesien. was dit nie dat ek my laaste geld op daardie oomblik by kobus se gat uitgegee het nie, het ek vir elkeen van hulle iets gegee. dit was vervlaks oulik 🙂
April 15, 2007 at 13:58
Ek stem saam Zuit, maar t-shirts met prentjies soos die een op Johan se blog, laat baie mense seker nie baie welkom voel nie. Ek was lanklaas by 'n KKNK en het gehoop dat dit al meer verteenwoordigend sou begin raak, maar van wat ek aflei toe nou nie.